****CENTRAL BICOL STATE UNIVERSITY OF AGRICULTURE

COLLEGE OF DEVELOPMENT EDUCATION

San Jose, Pili, Camarines Sur

Masusing Banghay Aralin sa Filipino 4

Grade IV- Silang

1. **Layunin:**

Sa loob ng 50 minutong talakayan, ang mag aaral ay inaasahang:

1. Natutukoy ang iba’t ibang uri ng pangungusap.
2. Nagagamit ang iba’t ibang uri ng pangungusap.
3. Naibibigay ang kahalagahan paglilinis ng katawan.
4. **Paksang Aralin**
5. Paksa: Uri ng Pangungusap
6. Kagamitan: flashcards,videoclips,larawan,kwento
7. Sanggunian: Yaman ng Lahi, Wika at Pagbasa sa Filipino

“Ayaw maligo ni Bimbo” ni Aina Enriquez

1. Pagpapahalaga: Pagkakaroon ng malinis na pangangatawan.
2. **Pamamaraan**

|  |  |
| --- | --- |
| **Gawaing Guro** | **Gawaing Mag-Aaral** |
| 1. **Panimulang Gawain**
2. Panalangin

Francine, maari mo bang pangunahan ang ating panalangin?1. Pagbati

Magandang Umaga mga bata! 1. Pag siyasat ng liban sa klase

Lider ngayong araw, sino ang liban sa klase?1. Pag ulat ng takdang aralin

Meroon ba tayong takdang aralin?1. Pagbabalik aral

Sino ang maaring makapag-ayos ng mga salitang ito?“HINSA” “AGNUB” Ito ay mga salitang may kaugnayan sa tinalakay natin noong nakaraan.Magaling! Ano uli ang sanhi?Ano naman ang bunga?Tama! Tukuyin naman kung alin ang sanhi at bunga sa pangungusap na ito:“Si Maria ay hindi pumasa sa kanilang pagsusulit dahil nanood lamang siya magdamag at hindi nag aral.” 1. **Paglinang ng Aralin**
2. Pag ganyak

Ngayon naman, masdan niyo ang bata sa larawang. Siya si Joy. http://cdn4.kozzi.com/b1/13/005/photo-24932609-cute-little-girl.jpgMaari ba ninyong ilarawan si Joy?Kayo ay namangha o humanga sa kanyang ganda, ano kaya ang iyong sasabihin?Magaling!Ito naman si John, ano naman ang masasabi niyo tungkol sa kanya?https://encrypted-tbn3.gstatic.com/images?q=tbn:ANd9GcT1F5rHb16AXWO-LixovbeCn-A2OwTzNjJKY3INYYFtFmOfW8dKFgNais mong maging malinis si John, ano ang maari mong sabihin sakanya?1. Paglalahad

Ngayon, meroon akong kwento. Ito ay sulat ni Aina Enriquez at pinamagatang “Ayaw Maligo ni Bimbo.”Handa na ba kayong makinig? Kung gayon, maupo na tuwid, itikom ang bibig, tumingin at making lamang sa akin.“Ayaw Maligo ni Bimbo”Ni Aina EnriquezGinising ng Nanay niya si Bimbo.“Anak, gising na! Handa na ang almusal.”“Opo Inay,” ani ni Bimbo.Maganang kumain si Bimbo. Pagkatapos kumain ay nag paalam na siya sa kanyang Ina. “Makikipaglaro po ako kila Noyeng, Nanay” ang kanyang paalam.“Maligo ka muna bago makipaglaro,” utos ng kanyang nanay. “Paki palitan na ng iyong damit ng malabhan ko na,” pakiusap pa ng kanyang ina.Sa lahat ng pinaka ayaw ni Bimbo ay ang maligo.“Nasaan si Noyeng?” tanong ni Bimbo.“Naliligo pa, susunod na lamang daw,” sagot n Nonoy.Sandali pa ay naglalaro na ang magkakaibigan ng taguan. “Boom! Huli ka!” sigaw ni Noyeng.Lagi na lang nahuhuli si Bimbo, iyon ay dahil lagi siyang naaamoy ng kanyang mga kaibigan.Ilang araw pa ay wala ng nais makipaglaro kay Bimbo.Ayaw siguro nilang makipaglaro sa mga mababaho.Inutusan uli siya ng kanyang nanay na maligo.“Ayoko po maligo, kung ayaw nila akong kalaro ay ayos lang.” Kaya’t mag isang nag laro si Bimbo. Hindi na baleng mawalan siya ng kalaro basta hindi siya maliligo. Takot kasi siya sa tubig.Kinagabihan, matapos kumain ay diretso na sa kama si Bimbo.Kahit napagalitan ng kanyang ina ay ayaw niya pa rin maglinis ng katawan. Isang gabi, nagising si Bimbo sa kanyang pagkakatulog. May naramdaman siyang gumagapang sa kanyang katawan. “Ipis! May ipis sa aking damit at kama! Huhuhu!” sigaw niya habang nagtata-talon at takot na takot.“Bakit? Anong nangyari?” tanong ng kanyang ina. Ikwenento ni Bimbo sa kanyang nana yang nangyari. “Marumi ka kasi. Gusto ng mga ipis ang madudumi at mababaho.” Sabi ng kanyang nanay. Kinabukasan din ay naligo si Bimbo. Matagal siyang naglinis ng kanyang katawan. Sumarap ang kanyang pakiramdam pagkatapos. Hindi na muling pinuntahan ng mga ipis si Bimbo. Madami na rin ulit siyang kalaro. Araw-araw na siyang naliligo.-----Wakas----1. Talakayan

Mga tanong:1. Sino ang pangunahing tauhan sa kwento?
2. Ano ang katangian ng pangunahing tauhan ayon sa kwento?
3. Paano siya nagbago?
4. Ano ang magandang dulot ng kanyang pagbabago?
5. Tama ba ang pagbabago ni Bimbo? Dapat ba siyang tularan? Bakit?

Narito naman ang ilan sa mga pangungusap galing sa kwento. Halina’t basahin natin.1. “Marumi ka kasi. Gusto ng mga ipis ang madudumi at mababaho.” 2. “Maligo ka muna bago makipaglaro.” 3. “Paki palitan na ng iyong damit ng malabhan ko na.”4. “Nasaan si Noyeng?”5. “Ipis! May ipis sa aking damit at kama! Huhuhu!”Ano ang ipinahihiwatig sa unang pangungusap?Ano naman ang ipinahihiwatig sa ikalawang pangungusap? Sa ika-tatlong pangungusap?Sa ika-apat?Sa ika-limang pangungusap?Paano isinulat ang unang pangungusap? Ano ang ginamit na bantas?Tama, ito ay pangungusap na nag sasalaysay at nag tatapos sa tuldok o tinatawag na ***Pasalaysay/Paturol.*** Paano naman isinulat ang ikalawang pangungusap? Ano ang ginamit na bantas? Kaya’t ito ay tinatawag na pangungusap na ***Pautos.*** Paano naman isinulat ang ikatlong pangungusap? Ano ang ginamit na bantas?Tama! Ito ay pangungusap na ***Pakiusap*** dahil sa salitang “paki” kaya ito’y nakikiusap.Paano naman isinulat ang ika-apat na pangungusap? Ano ang ginamit na bantas?Ito naman ay pangungusap na ***Patanong,*** bakit kaya?Paano naman isinulat ang ika-limang pangungusap? Ano ang ginamit na bantas?Tama! ***Padamdam*** na pangungusap naman ang tawag dito dahil ito ay nag papahayag ng matinding damdamin kagaya ng tuwa, takot o pagkagulat. Ito ay gumagamit ng tandang padamdam.1. Palalahat at Pagsasapuso

Ano-ano ang uri ng pangungusap ang ating pinag-usapan?Magbigay ng halimbawa ng pangungusap na:PasalaysayPatanongPadamdamPautosPakiusapPagsasapuso:Gaano kahalaga ang pagkakaroon ng malinis na pangangatawan? Paano natin mapapanatiling malinis ang ating katawan?1. **Pangwakas na Gawain**

Upang malaman natin kung talagang alam na ang iba’t ibang uri ng pangungusap, papangkatin ko kayo sa apat grupo.Narito ang *rubrics:*Presentasyon - 20%Kooperasyon -20%Kaayusan -20%Bilis -15%Nilalaman -25% * Unang Grupo-

Bumuo ng pangungusap sa sumusunod na sitwasyon gamit ang iba’t ibang uri ng pangungusap.1. Namasyal ka at may nakitang malinis at magandang hardin.
2. May gusto kang bilhing produkto sa isang parke.
* Ikalawang Grupo

Gumawa ng iba’t ibang uri ng pangungusap gamit ang larawan.https://encrypted-tbn3.gstatic.com/images?q=tbn:ANd9GcSTWmumLS8Ge5yf7aFxVYgAvTaLX80arlgHKpiIfHvgISwmRHoDFg* Ikatlong Grupo

Bumuo ng pangungusap sa sumusunod na sitwasyon gamit ang iba’t ibang uri ng pangungusap.1. Nangangampanya ka para sa kalinisan ng inyong nayon.
2. Nangangampanya ka para sa kalinisan ng inyong nayon.
* Ika-apat na Grupo

Gumawa ng iba’t ibang uri ng pangungusap gamit ang larawan.https://encrypted-tbn1.gstatic.com/images?q=tbn:ANd9GcTahWORvs9A5YbaUZRAyRBwbP_eTVEfdHfoO1L0Fr-R2Ya3oxcw | (Mananalangin ang mga mag aaral)Magandang Umaga din po Teacher Juharah!(Mag- uulat kung may liban o wala)Inaasahang sagot: SANHI at BUNGAAng sanhi ay ang dahilan.Ang bunga ay ang kinalabasan.“Nanood lamang siya magdamag at hindi nag aral.” – Sanhi“Si Maria ay hindi pumasa sa kanilang pagsusulit.” – Bunga*(Maaaring sagot)*“Si Joy ay maganda.”“Wow! Napakaganda naman ni Joy!”“Madungis si John” “Maari ka bang maligo John?”“Maligo ka nga John.”“Paki linisan ng iyong sarili John.”Inaasahang Sagot:1. Si Bimbo.
2. Si Bimbo ay tamad maligo. Takot siya sa tubig.
3. Dahil ayaw niya ng habulin ng mga ipis, araw araw na siyang naliligo.
4. Marami na uli siyang kalaro. Guminhawa na ang kanyang pakiramdam.
5. Opo! Dahil mahalaga ang pagkakaroon ng malinis na pangangatawan.

Nagsasabing gusto ng ipis ang madudumi at mababaho.Naguutos na maligo muna bago makipaglaro.Nakikiusap na palitan ang damit ni Bimbo.Nagtatanong kung nasaan si Noyeng.Sumisigaw ng Ipis! Na may ipis sa kaniyang damit at kama.Unang pangungusap- Ito ay nagpapahayag o nagsasalaysay. Sa ikalawang pangungusap , ito naman ay nag uutos na maligo muna bago maglaro. Nagtatapos din sa tuldok. Nakiki-usap naman ang pangungusap na ito. Ito ay nag tatapos din sa tuldok. Ito ay nag tatanong kung nasaan si Noyeng at nagtatapos sa tandang pananong.Dahil ito ay nagtatanong at gumagamit ng tandang pananong (?). Ito ay pangungusap na nagpapahayag ng matinding pagkagulat at pagkatakot*.* Ito ay nagtatapos sa (!).***Pasalaysay-***  uri ng pangungusap na nagsasalaysay at nagtatapos sa tuldok.***Patanong-***  uri ng pangungusap na nagtatanong at nagtatapos sa tandang pananong.***Padamdam-*** uri ng pangungusap na nag papahayag ng matinding damdamin kagaya ng tuwa, takot o pagkagulat. Ito ay gumagamit ng tandang padamdam o kaya ay tandang pananong.***Pautos-***  uri ng pangungusap na nagpapahayag ng pag uutos o gawin ang isang bagay. Ito din ay nagtatapos sa tuldok. |

1. **Ebalwasyon**

Tukuyin kung anong uri ng pangungusap ang sumusunod. Isulat ang sagot sa patlang.

1. “Teo, narinig mo ba ako?”
2. “Isang malaking sombrero!”
3. “Manood ka na lang muna, anak, at maghugas ng plato.”
4. “Totoo? Pupunta dito sa nayon natin sa Piolo?”
5. “Bukas ay araw ng martes.
6. “Itay, nasaan na po si Inay?”
7. “Bumili po kasi ako ng prutas na bilin niya.”
8. “Tingnan niyo po. Tawagin niyo na lang ako pagdating niya.”
9. “Wow! Napakadami naman nito!”
10. “”Anong oras na?”
11. **Takdang Aralin**

Gamitin ang larawan sa pagsulat ng iba’t ibang uri ng pangungusap.



Prepared by:

**Juharah P. Carandang**

*Student-teacher*

Noted by:

**Mrs. Elizabeth Garcia**

*Cooperating Teacher*

Approved by:

**Maria Magnolia Brioso**

*Principal, School of the Future*